รัฐบัญญัติประกอบรัฐธรรมนูญ พรรคการเมือง 1 แสงทองกิจจานุเบกษา 1 มีนาคม 2564

**Sangthong Sawangrarom**

ตราไว้ ณ วันที่ 1 มีนาคม 2564

เป็นวันที่ 85 จากการประกาศความเป็นเอกราช

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

เพื่อให้การจัดตั้งพรรคการเมืองนั้นเกิดความเรียบร้อย และเป็นรูปแบบเดียวกันภายใต้รัฐธรรมนูญของกลุ่ม จึงต้องมีบัญญัติประกอบรัฐธรรมนูญฉบับนี้ขึ้นมาเพื่อเป็นแนวทางในการบริหารจัดการพรรคการเมืองตามระบอบประชาธิปไตย

รัฐบัญญัติประกอบรัฐธรรมนูญฉบับนี้แบ่งเนื้อหาเป็นหมวดและมาตรา ตามลำดับต่อไปนี้

หมวด 1 บททั่วไป.. มาตรา 1-4

หมวด 2 การจัดตั้งพรรคการเมือง. มาตรา 5-8

หมวด 3 ข้อแนะนำ. มาตรา 9-12

.
.

### **หมวด 1 บททั่วไป**

**มาตรา 1** กฎนี้เรียกว่า “รัฐบัญญัติประกอบรัฐธรรมนูญเกี่ยวกับพรรคการเมือง”

**มาตรา 2** กฎนี้ประกาศใช้ในวันที่ 1 มีนาคม 2564 และมีรหัสในสารบบกิจจานุเบกษาด้วยรหัส “1”

**มาตรา 3** กฎนี้มีผู้บังคับใช้คือคณะกรรมการการเลือกตั้ง และศาลรัฐธรรมนูญ ทั้งนี้มีผลบังคับใช้กับสมาชิกพรรคการเมืองทั้งที่ดำรงตำแหน่งและไม่ได้ดำรงตำแหน่งทางการเมือง

**มาตรา 4** การแก้ไขกฎนี้จะต้องใช้เสียงเห็นชอบไม่น้อยกว่ากึ่งหนึ่งของสมาชิกสภาผู้แทนราษฎรในขณะนั้น

.

### **หมวด 2 การจัดตั้งพรรคการเมือง**

**มาตรา 5** การจัดตั้งพรรคการเมือง จะต้องทำในโพสต์สารบบพรรคการเมือง โดยเป็นการพิมพ์ชื่อพรรคของตนเอง จะแนบลิงก์พรรคหรือจะแท็กชื่อกลุ่มพรรคก็ได้ ให้เลือกวิธีใดวิธีหนึ่ง ทั้งนี้จะต้องมีสิ่งที่กำหนดไว้ตามมาตรา 67 ของรัฐธรรมนูญ โดยจะต้องมีองค์ประกอบดังต่อไปนี้เพื่อจัดตั้งพรรค

(1)   ชื่อพรรคการเมือง

(2)   สมาชิกผู้ก่อตั้งพรรค (อย่างน้อยที่สุดคือ 3 คน) จะต้องเป็นสมาชิกที่เคลื่อนไหวจริงเพื่อเป็นคณะกรรมการบริหารพรรค

(3)   นโยบาย อุดมการณ์ทางการเมืองโดยสังเขป

(4)   รูปโลโก้พรรค (ใช้ในการหาเสียงและลงในโพสต์ลงคะแนนเสียงเลือกตั้ง)

(5)   กลุ่มเฟซบุ๊กพรรค (ไม่บังคับว่าจะเป็นกลุ่มสาธารณะหรือกลุ่มปิด แต่ห้ามตั้งเป็นกลุ่มลับ)

โดยทำการโพสต์จัดตั้งพรรคในกลุ่ม “Sangthong Political Parties and Candidates” และให้คณะกรรมการการเลือกตั้งรับรองจึงจะถือว่าเป็นพรรคการเมืองอย่างสมบูรณ์

ทั้งนี้คณะกรรมการการเลือกตั้งจะรับรองสถานะพรรคการเมืองนั้นหากทำถูกต้องตามขั้นตอน และจะให้เลือกหมายเลขพรรค โดยใช้ระบบเลขสองหลัก ตั้งแต่เลข 01-99 พรรคใดที่จดทะเบียนก่อน จะมีสิทธิเลือกหมายเลขพรรคได้ก่อน

ในช่องคำอธิบาย (Description) ของกลุ่มเฟซบุ๊กพรรค ให้เขียนขึ้นต้นว่า “พรรคการเมืองในกลุ่ม The Sanctuary of Sangthong)

**มาตรา 6** การตั้งพรรคการเมืองจะต้องมีคณะกรรมการบริหารพรรคดังต่อไปนี้

(1)   หัวหน้าพรรค

(2)   เลขาธิการพรรค

(3)   กรรมการบริหารพรรค

(4)   โฆษกพรรค

โดยให้เขียนไว้ที่กลุ่มเฟซบุ๊กของพรรค และปรับเปลี่ยนรายชื่อให้ตรงกับข้อเท็จจริงของพรรคตนเอง

**มาตรา 7** การทำเพจเฟซบุ๊กของพรรคถือเป็นสิทธิที่ได้รับรองตามมาตรา 19 ของรัฐธรรมนูญ

**มาตรา 8** การตัดสิทธิทางการเมืองกับผู้ดำรงตำแหน่งทางการเมืองหรือผู้ลงสมัคร จะต้องมีเงื่อนไขดังต่อไปนี้

(1)   มีคำวินิจฉัยจากศาลรัฐธรรมนูญให้ยุบพรรคการเมืองนั้น เนื่องจากพรรคการเมืองนั้นมีความผิดตามมาตรา 68 ของรัฐธรรมนูญ

(2)   มีความผิดร้ายแรงตามรัฐธรรมนูญเป็นเหตุให้บุคคลนั้นถูกตัดสิทธิทางการเมือง

(3)   คำวินิจฉัยจากศาลรัฐธรรมนูญเห็นว่า แม้ไม่ได้มีข้อบัญญัติให้มีความผิด แต่หากไม่ตัดสินอาจเป็นข้อกังขาให้กับสมาชิกกลุ่ม จึงต้องมีคำวินิจฉัยเพื่อให้มีผลผูกพันธ์และกลายเป็นกฎ

ทั้งนี้การตัดสิทธิทางการเมืองหมายความว่า บุคคลนั้นจะไม่สามารถสมัครลงเลือกตั้งหรือเป็นสมาชิกพรรคการเมืองใดๆ ได้ เป็นระยะเวลา 3 เดือนนับจากวันที่ศาลรัฐธรรมนูญได้วินิจฉัย

.

### **หมวด 3 ข้อแนะนำ**

**มาตรา 9** ให้พรรคการเมืองตั้งลิงก์กลุ่มเฟซบุ๊กพรรคของตนเองด้วยชื่อเฉพาะ จะเป็นชื่อที่มีความเกี่ยวข้องกับพรรคหรือไม่ก็ได้ ทั้งนี้ให้เป็นที่สังเกตและทำให้สามารถจดจำได้

**มาตรา 10** ให้พรรคการเมืองตั้งระบบหัวข้อ (Topic) เพื่อจัดหมวดหมู่เนื้อหาให้เป็นระบบ และให้สามารถสืบค้นข้อมูลของพรรคได้ง่ายขึ้น ยกตัวอย่างหัวข้อที่ควรจัดไว้ดังต่อไปนี้

(1)  กฎ (ของพรรคการเมือง)

(2)  นโยบาย

(3)  โปสเตอร์ สื่อสำหรับหาเสียง

(4)  ผลงาน

(5)  ข้อมูลพรรค

(6)  อื่นๆ

**มาตรา 11** พรรคการเมืองควรใช้ฟังก์ชันประกาศ (Announce) ให้เป็นประโยชน์ โดยที่การประกาศจะทำให้โพสต์นั้นอยู่บนสุดเวลาดูบนหน้าฟีดของกลุ่มนั้นในเฟซบุ๊ก

**มาตรา 12** พรรคการเมืองควรมีผู้ดูแลกลุ่มมากกว่า 1 คน ในกรณีที่บัญชีของผู้ดูแลกลุ่มไม่สามารถเข้าได้ จะได้มีคนที่ช่วยจัดการกลุ่มพรรคต่อได้ ทั้งนี้ไม่ได้มีข้อบังคับว่าผู้ดูแลกลุ่มจะต้องเป็นกรรมการบริหารพรรคการเมืองนั้น

.

Sangthong Sawangrarom

ผู้ก่อตั้งกลุ่ม The Sanctuary of Sangthong